《刘园朱棣老梅下共醉乙卯》
清代·陈曾寿

扁舟就梅花，压帽湖阴重。长廊接残滴，宿雪没石缝。

谁施一院霞，缤纷如异梦。清净自成妍，迟暮一笑共。

物外得朱老，深杯发昔瓮。空宇无藏明，设色春情纵。

高松表疏枝，当无有花用。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。